als_Latn dik_Latn sag_Latn
Korridori i Përbashkët Shqipëri-Kosovë
Ditën e sotme në Doganën e Morinës është inauguruar me praninë e të dy Kryeministrave të Shqipërisë Z. Edi Rama dhe i Kosovës Z. Isa Mustafa, “Korridorin e Transitit të Përbashkët Shqipëri-Kosovë”. Gjithashtu në aplikimin për herë të parë të këtij tranziti kanë qenë të pranishëm Ministri i Financave të Shqipërisë Z. Shkëlqim Cani, Ministri i Financave të Kosovës Z. Avdullah Hoti, Drejtorja e Përgjithshme e Doganave Znj. Elisa Spiropali dhe Drejtori i Përgjithshëm i Doganës së Kosovës Z. Lulzim Rafuna.
Të gjitha transitet e çelura në Territorin Doganor Shqiptar do të mbyllen në doganat e destinacionit kosovar duke evituar kështu ndalesat në kufi për ribërje procedurash, dhe anasjelltas, ato transite qe hapen në Territorin Doganor të Kosovës do të mbyllen në doganat e destinacionit shqiptar, njësoj sikur të kishim vetëm një doganë dhe jo dy. Një procedurë që normalisht zgjaste deri në dy ditë, ose dhe më shumë për shkak të garancive financiare, sot në doganës e Morinës dhe Vërmicës do zgjasë jo më shumë se 5 minuta.
Gjithashtu është bërë e mundur që në fushën e sigurimeve dhe garancive bankare për transitet ne mënyrë që një garanci e dhënë në Territorin Doganor të Shqipërisë të jetë e vlefshme dhe në territorin e Kosovës dhe anasjelltas.
Kjo prek të gjitha bizneset që operojnë midis Shqipërisë dhe Kosovës duke sjellë një impakt të jashtëzakonshëm në tregtinë mes dy vendeve. Kjo risi në fushën e shkëmbimeve tregtare mes Shqipërisë dhe Kosovën shpejton lëvizjen e mallrave, shkurton kohën e qëndrimin të tyre në doganë, redukton kostot për biznesin dhe në pikëpamjen doganore e kthen kufirin Shqipëri-Kosovë në një kufi “virtual”.
Transiti i Përbashkët me Kosovën sjell fleksibilitet dhe shpejtësi në tregtinë mes dy vendeve. Tashmë nëpërmjet transitit të përbashkët në të dyja vendet do të prodhohet vetëm një deklaratë transiti. Kjo proçedurë do të shërbejë si një mjet për të menaxhuar dhe kontrolluar më mirë sistemin e transitit, bazuar në përdorimin e sistemeve kompjuterike të avancuara dhe përpunimit elektronik të të dhënave, që do të garantojnë një menaxhim modern dhe efikas të tij. Objektivat kryesore të Transitit të Përbashkët do të jenë rritja e efikasitetit dhe efektivitetit në procedurën e transitit, parandalimi dhe zbulimi i mashtrimit dhe gjithashtu përshpejtimi i transaksioneve të kryera nën regjimin e transitit duke ofruar njëkohësisht siguri për to.
Të gjithë transitet e çelura në Territorin Doganor Shqiptar do të mbyllen në doganat e destinacionit kosovar duke evituar kështu ndalesat në kufi për ribërje procedurash, dhe anasjelltas, ato tranzite qe hapen në Territorin Doganor të Kosovës do të mbyllen në doganat e destinacionit shqiptar.
Me praninë e dy Kryeministrave, Drejtorëve të Doganave dhe ekspertëve teknike të të dy vendeve që kanë punuar mbi këtë projekt, për herë të parë një kamion kreu proçedurën e transitit të përbashkët me sukses.
Fillimisht Drejtori i Përgjithshëm i Doganave të Kosovës, Z. Lulzim Rafuna u shpreh: “Kjo është një proçedurë e cila i ndihmon bizneset tona, por i ndihmon edhe dy administratat dhe lehtëson qarkullimin e mallrave. Këtu kemi një kamion, i cila është nisur nga Porti i Durrësit. Ai ka prezantuar deklaratën e transitit, kjo deklaratë është lëshuar në Durrës, dhe tashmë me anë të saj kalohet në Kosovë pa proçedurë tjetër. Kjo është një proçedurë e cila ka zgjatur deri në 2 ditë më parë, ndërsa tashmë bëhet në moment. Ky është një lehtësim për bizneset, por na ndihmon ti kemi doganat e harmonizuara dhe të rrisim luftën ndaj dukurive negative që mund të ndodhin”, u shpreh z. Rafuna.
Ndërsa Drejtorja e Përgjithshme e Doganave të Shqipërisë Znj. Elisa Spiropali u shpreh: “Pas vullnetit të Qeverisë së Shqipërisë dhe Kosovës për të afruar tregjet e dy vendeve përmes përafrimit të procedurave të përbashkëta doganore qëndron puna intensive e Doganave të Shqipërisë dhe Kosovës për realizimin me sukses të Transitit të Përbashkët. Transiti i Përbashkët do të thotë më pak kosto për biznesin, më pak kohë e shpenzuar në doganë si dhe dhe aplikimi i procedurave të përbashkëta. Përparësia e jashtëzakonshme për të gjithë bizneset që operojnë mes Shqipërisë dhe Kosovës do të qëndrojë në faktin e uljes së barrierave të panevojshme, që rëndojnë sot, punën e biznesit në të dy anët e kufirit. Një proçedurë që ka zgjatur dy ditë, tani do të zgjasë 5 minuta duke shënuar kështu një revolucion në Doganë.
“Afrimi i dy tregjeve tona do të ndodhë jo vetëm përmes Transitit të Përbashkët, por njëkohësisht duke përmirësuar infrastrukturën. Qeveria Shqiptare ka marrë zotim të punojë drejt arritjet së këtij objektivi njëkohësisht i shoqëruar me ndërtimin e Terminalit të Përbashkët Doganor me ndihmën e Bashkimit Evropian.”, u shpreh Zj. Spiropali.
Në vazhdim të këtij aktiviteti fjalën e mori Kryeministri i Kosovës Z. Isa Mustafa. “Është një kënaqësi e veçantë për mua që të jem sot këtu, të inagurojmë një marrëveshje të përbashkët e cila është arritur në takimin e përbashkët të dy qeverive në Prizren. Besoj se kjo marrëveshje do të vazhdojë edhe më tutje si rezultat i përpjekjeve dhe marrëdhënieve tona shumë të forta të cilat i kemi ndërtuar dhe do ti ndërtojmë edhe në të ardhmen. Bashkëpunimi ynë ekonomik i pasuar edhe në fushat e tjera do të jetë shprehje e lidhjes sonë, shprehjes e mosekzistimit të kufijve mes Kosovës dhe Shqipërisë dhe shprehje e synimeve tona për tu integruar në Bashkimin Europian dhe familjes europiane”, tha fillimisht Z. Mustafa.
“Për mua është kënaqësi që sot këtu po inagurojmë këtë tranzit, nga i cili do të përfitojnë qytetarët e të dyja vendeve. Do të të përfitojnë bizneset ë radhë të parë, do të kemi efiçencë në fushën e tatimeve dhe doganave sepse do të bëhet shumë më efiçente proçedura e zhdoganimit. Do të ketë një rezultat të madh në luftën ndaj evazionit fiskal dhe përfitimit të proçedurave të përgjithshme të efikasitetit në fushën e politikave fiskale. Qëllimi i këtij projekti nuk është vetëm që të ulim kohën e zhdoganimit, por gjithashtu edhe të ulim kostot nga e cila do të përfitojnë bizneset në mënyrë të drejtpërdrjetë por edhe qytetarët të cilët do të konsumojnë mallra me çmime më të ulëta”, përfundoi fjalën e tij Kryeministri i Kosovës Z. Isa Mustafa.
Ndërkohë që Kryeministri i Shqipërisë Z. Edi Rama e vlerësoi këtë projekt si një hap të rëndësishëm drejt bashkimit doganor. “Sot është një ditë e shënuar sepse hedhim një hap të rëndësishëm përpara drejt bashkimit të synuar doganor. Është një ditë e shënuar sepse i japim fund një kapitulli vonesash, pengesash dhe ndonjëherë edhe zvarritjesh për sipërmarrjen që punon në të dyja anët e kufirit dhe që ka shumë nevojë për këtë pikë shërbimi, jo për tu vonuar, por për ta pasur si pikë kalimi pa asnjë vonesë kohe dhe burokracie. Nga sot nuk janë më dy ditë, dhe ndonjëherë dhe më shumë se dy ditë, vonesat për të kaluar mallin nga njëra anë tjetrën, por mjaftojnë vetëm 5 minuta. Dhe që kufijtë janë pika bashkimi dhe jo vija ndarjeje, hapësira mundësish dhe jo mundësi për pengesa të shtuara, kjo ka qenë bindja jonë qëkur u angazhuam në një bashkëudhëtim përtej kufijve për bashkimin kombëtar dhe europian me Kosovën”, tha fillimisht Z. Rama.
“Dhe ja ku jemi sot në një nga ato ditë ku materializojmë një pjesë tjetër të gjithë atij mozaiku që kemi përcaktuar në mbledhjen mes të dyja Qeverive në Prizren. Në ditën kur tranziti i mallrave mes Shqipërisë dhe Kosovës nuk është më tranzit ndërkombëtar siç konsiderohej deri dje, por është bashkim i zyrës doganore dhe faktikisht një zyrë e vetme doganore për dy vendet tona. Nuk është kosto e dyfishtë kohe dhe as kosto e dyfishtë parash, nuk është dy lloje garancish dhe disa lloje proçedurash, por është një proçedurë e vetme në një rrjet të dhënash dixhitale që përbashkon në një rrugë dy sistemet e të njëjtës gjuhë.”
“Dhe faktikisht nga sot porti i Durrësit për të gjitha mallrat që vijnë nga Durrësi për të shkuar në Kosovë, është pika e vetme e kontrollit, dhe mjafton proçedura në Durrës për të mbërritur në Prishtinë, Prizren, Gjakovë dhe kudo tjetër pa qenë nevoja për të rindalur dhe rifilluar procedurat edhe këtu. Ne po punojmë bashkë me Qeverinë e Kosovës në fushën e sigurimeve që garancia e dhënë në territorin doganor të Shqipërisë të jetë e vlefshme edhe në territorin doganor të Kosovës dhe anasjelltas. Ndërsa në 2 Shkurt u lidh edhe kontrata për të zgjeruar rrugën hyrëse për në Doganën e Morinës çka do të bëjë që jo vetëm për sipërmarrjen, por edhe për ata dhjetëra-mijërave shqiptarë të Shqipërisë dhe Kosovës, veçanërisht në kohën e verës të mos kenë asnjë dallim dhe asnjë pengesë në kalim. Këtë verë siç dhe kemi rënë dakord nuk do të ketë më kontrolle një për një të veturave të Kosovës që vijnë në Shqipëri për të kaluar pushimet, por do të ketë nj kontroll të rastësishëm çka do ta bëjë një pikë kalimi dhe jo një pikë kontrolli.”
Kryeministri ka bërë të ditur gjithashtu se projektet e konkretizuara deri më tani vijnë si rezultat i marrëveshjeve nga mbledhja e parë e qeverisë e mbajtur në Prizren. Kryeministri Z. Edi Rama bëri të ditur se mbledhja e radhës do të zhvillohet në fund të marsit në Tiranë. “Deklarata e përbashkët e mbledhjes së parë të dy qeverive në Prizren, që do të ketë raundin e dytë në fund të marsit, do të ketë bashkëpunimin e infrastrukturës, dhe bashkërendimin për të ndërtuar sisteme unike në arsim dhe kulturë. Kanë filluar të jetësohen projekte që i përkasin kësaj marrëveshje, dhe e vendosin mbledhjen e dytë në një stad shumë më të avancuar. Qysh nga pavarësia e Kosovës, qytetarët, mediat, artistët, kanë ditur të bashkërendohen më mirë dhe me më shumë efikasitet se qeveritë. Por tashmë bashkërendimi është i fokusuar në modernizim dhe zhvillim. Dua të përshëndes Kryeministrin Isa Mustafa dhe e mirëpres në fund të marsit në Tiranë kur do të bëhet edhe mbledhja e dy qeverive”,’ përfundoi fjalën e tij Kryeministri i Shqipërisë Z. Edi Rama.
- View the full image
- View the full image
- View the full image
- View the full image
- View the full image
- View the full image
- View the full image
- View the full image
- View the full image
- View the full image
- View the full image
- View the full image
- View the full image
- View the full image
- View the full image
- View the full image
- View the full image
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn